Case ID: 1087351
Sentence 0: İddiaçı güzəştli şərtlərlə yaşa görə əmək pensiyası təyin edilməsi üçün Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun Sabirabad rayon şöbəsinə (bundan sonra mətndə cavabdeh) müraciət etmiş, cavabdeh xx xxxxxx 2018-ci il tarixli **********1 saylı məktubla müraciətin təmin olunmasından imtina edərək bildirmişdir ki, hazırda qüvvədə olan Azərbaycan Respublikasının «Əmək pensiyaları haqqında» Qanununda kolxozlarda, sovxozlarda və digər dövlət aqrarsənaye müəssisələrində bilavasitə kənd təsərrüfatı məhsulları istehsalında çalışan traktorçu-maşinistlər üçün güzəştli şərtlərlə yaşa görə əmək pensiyası nəzərdə tutulmadığından müraciət əsassızdır.